

**VLADA REPUBLIKE HRVATSKE**

Zagreb, 20. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pribavljanju nefinancijske imovine Ministarstva obrane modernizacijom radarskog sustava AN/FPS-117 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

P r i j e d l o g

**VLADA REPUBLIKE HRVATSKE**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točke III. stavka 3. Odluke o visini vrijednosti nefinancijske imovine kojom je ovlašten raspolagati čelnik tijela državne uprave, KLASA: 022-03/19-04/318, URBROJ: 50301-25/16-19-2, od 1. kolovoza 2019., Vlada Republike Hrvatske je na sjednici održanoj \_\_\_\_\_\_\_\_\_ donijela

**O D L U K U**

**o pribavljanju nefinancijske imovine Ministarstva obrane modernizacijom radarskog sustava AN/FPS-117**

**I.**

Pribavlja se nefinancijska imovina u iznosu od 45.000.000,00 eura modernizacijom radarskog sustava AN/FPS-117, na prijedlog Ministarstva obrane.

**II.**

Modernizacija radarskog sustava AN/FPS-117 iz točke I. ove Odluke provest će se u razdoblju od 2024. do 2026. godine.

**III.**

Za provedbu ove Odluke zadužuje se Ministarstvo obrane.

**IV.**

Ova Odluka stupa na snagu danom donošenja.

**P R E D S J E D N I K**

**mr. sc. Andrej Plenković**

**KLASA:**

**URBROJ:**

**Zagreb,**

**OBRAZLOŽENJE**

Točkom I. određuje se pribavljanje nefinancijske imovine u iznosu od 45.000.000,00 eura modernizacijom radarskog sustava AN/FPS-117. Modernizacijom se dodaje nova vrijednost radarima i time se povećava vrijednost nefinancijske imovine. Modernizacija radarskog sustava AN/FPS-117 koji je u operativnu upotrebu uveden 2008. godine, potrebna je radi razvijanja ključnih sposobnosti motrenja zračnog prostora, zapovijedanja i nadzora te integracije s nacionalnim i NATO mrežama za razmjenu informacija u realnom vremenu. Ovu modernizaciju podržao je Odbor za obranu Hrvatskog sabora na sjednici od 16. ožujka 2023. godine.

Točkom II. određuje se da će se modernizacija radarskog sustava AN/FPS-117 iz točke I. ove Odluke provesti u razdoblju od 2024. do 2026. godine. Modernizacija će se provesti u suradnji s NATO Agencijom za potporu i nabavu (NATO Support and Procurement Agency - NSPA). Ukupne obveze Ministarstva obrane iznose 45.000.000,00 eura, od čega u 2024. godini 14.000.000,00 eura, u 2025. godini 14.000.000,00 eura i u 2026. godini 17.000.000,00 eura. Potrebna sredstva za 2024. godinu osigurana su u Državnom proračunu Republike Hrvatske za 2024. i projekcijama za 2025. i 2026. godinu na razdjelu i glavi Ministarstva obrane, u programu 2504 Opremanje, modernizacija i izgradnja, aktivnosti A545042 Opremanje materijalno tehničkim sredstvima na računu 42 Rashodi za nabavu proizvedene dugotrajne imovine. Potrebna sredstva za 2025. i 2026. godinu osigurana su u Državnom proračunu Republike Hrvatske za 2025. godinu i projekcijama za 2026. i 2027. godinu, na razdjelu i glavi Ministarstva obrane, u programu 2504 Opremanje, modernizacija i izgradnja, aktivnosti A545042 Opremanje materijalno tehničkim sredstvima na računu 42 Rashodi za nabavu proizvedene dugotrajne imovine.

Točkom III. za provedbu ove Odluke zadužuje se Ministarstvo obrane.

Točkom IV. određuje se dan stupanja na snagu ove Odluke.